આ અંગે મળતી વિગત મુજબ સાયલાના આંબેડકરનગરમાં રહેતા જીતુભાઇ નટવરભાઇ અને પ્રદિપભાઇ નટવરભાઇ પરમારે તેમના વિસ્તારમાં રહેતા અશોકભાઇ મગનભાઇ ચાવડાને પૂર્વ સરપંચ મુકેશભાઇ જાદવ અને રાજુભાઇ બેચરભાઇના ભાઇ સાથે કેમ કામ કરે છે અને બોલે છે. તેમ કહીને જીતુભાઈએ રીવોલ્વર બતાવી જાનથી મારી નાખીનાંખવાની ધમકી આપી હતી. જયારે બીજી ફરીયાદમાં સેન્ટીંગ કામના કોન્ટ્રાકટર સુરેશભાઈ વશરામભાઈ મકવાણા પાસે જીતુભાઇ અને પ્રદિપભાઇએ રૂ.૨૦ હજારની માંગણી કરી હતી.ત્યારબાદ રીવોલ્વર બતાવીને જાનથી મારી નાખવાની ધમકી આપીને રૂ.૧૦ હજાર પડાવી લીધા હતા. આ બાબતે મામલો સાયલા પોલીસ સ્ટેશને પહોંચ્યો હતો અને સાયલા પોલીસે જુદી જુદી બે ફરીયાદ દાખલ કરીને વધુ તપાસ હાથ ધરી છે.